Diari Oficial de la Generalitat Valenciana


Sumari del DOGV 5284, del 20-06-2006 (2006/7299)

DECRET 88/2006, de 16 de juny, del Consell, pel qual es modifica el Decret 40/2002, de 5 de març, de mesures de suport als estudiants universitaris a la Comunitat Valenciana.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2006/06/16/88/dof/vci/html**

### Dades del document

Número de DOGV
:   5284

Data del DOGV
:   20-06-2006

Secció del DOGV
:   I. DISPOSICIONS GENERALS

Número del document
:   2006/7299


Data del document
:   16-06-2006

Organisme emissor
:   Conselleria d'Empresa, Universitat i Ciència

Tipus de document
:   Decret

Anàlisi jurídica

 Descriptors 

:   * universitat
    * assignació per estudis
    * estudiant
    * legislació
    * suport econòmic
    * alumne

DECRET 88/2006, de 16 de juny, del Consell, pel qual es modifica el Decret 40/2002, de 5 de març, de mesures de suport als estudiants universitaris a la Comunitat Valenciana. [2006/A7299]  
La creació de la primera universitat privada de la Comunitat Valenciana representà una millora del nostre sistema educatiu en resultar ampliada l'oferta educativa.  
El Consell, conscient de la necessitat d'invertir en la formació de capital humà, i a fi de oferir a tots els alumnes que conformen la nostra comunitat universitària la igualtat d'oportunitats, amplià la política de beques i ajudes als estudiants d'esta nova institució a través del Decret 40/2002, de 5 de març, del Consell, de mesures de suport als estudiants universitaris a la Comunitat Valenciana.  
Esta disposició pretén continuar amb l'ampliació iniciada en el Decret 40/2002. Amb esta finalitat, adequa la tradicional convocatòria de beques per a la realització d'estudis universitaris, permetent als alumnes que cursen els seus estudis en les universitats privades de la Comunitat Valenciana beneficiar-se de la quantia equivalent a l'import de l'activitat docent de la taxa o preu públic per servicis acadèmics universitaris.  
Per tot això, a proposta del conseller d'Empresa, Universitat i Ciència i després de la deliberació prèvia del Consell, en la reunió del dia 16 de juny de 2006,  
DECRETE  
Article únic  
Es modifiquen els articles 2 i 3 del Decret 40/2002, de 5 de març, del Consell, de mesures de suport als estudiants universitaris a la Comunitat Valenciana, que queden redactats com seguix:  
«Article 2  
Amb esta finalitat, a més de l'exempció del pagament de la tarifa de les taxes per servicis acadèmics universitaris, regulada en el capítol VII de la Llei 12/1997, de 23 de desembre, de Taxes de la Generalitat, per servicis acadèmics per a la realització d'estudis universitaris, podran establir-se els següents tipus d'ajudes:  
. Premis al rendiment acadèmic.  
. Ajudes complementàries a les beques del Programa Sòcrates-Erasmus per al foment de la mobilitat dels estudiants universitaris de la Comunitat Valenciana.  
. Ajudes per al transport universitari.  
. Ajudes de matrícula en universitats privades.»  
«Article 3  
Per a tenir dret a les beques o ajudes serà requisit necessari acreditar la residència administrativa del beneficiari en qualsevol municipi de la Comunitat Valenciana i cursar estudis conduents a l'obtenció de títols oficials en universitats o centres adscrits a universitats públiques, competència de la Generalitat.  
L'import de l'ajuda de matricula per a alumnes d'universitats privades no excedirà l'import per activitat docent de la taxa o preu públic per servicis acadèmics que s'establisca per a la mateixa titulació o pla d'estudis en les universitats públiques de la Comunitat Valenciana.  
En tot cas, caldrà reunir els requisits acadèmics i/o econòmics que s'establisquen en les convocatòries anuals.»  
DISPOSICIONS FINALS  
Primera  
S'autoritza el conseller d'Empresa, Universitat i Ciència per al desplegament, la interpretació i l'aplicació d'este decret.  
Segona  
El present decret entrarà en vigor el mateix dia de la publicació en el Diari Oficial de la Generalitat.  
València, 16 de juny de 2006  
El president de la Generalitat,  
FRANCISCO CAMPS ORTIZ  
El conseller d'Empresa, Universitat i Ciència,  
JUSTO NIETO NIETO


Còpia Permalink ELI